Source: http://docplayer.fi/1383696-Tyonantajan-vahingonkorvausvelvollisuus-tyontekijan-sairastuessa-tyopaikalla-tapahtuvan-homealtistuksen-vuoksi.html
Timestamp: 2017-08-23 19:44:36+00:00
Document Index: 21393998

Matched Legal Cases: ['kko ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'kko ', 'KKO ', 'KKO ', 'KKO ', 'KKO ', 'KKO ', 'KKO ']

TYÖNANTAJAN VAHINGONKORVAUSVELVOLLISUUS TYÖNTEKIJÄN SAIRASTUESSA TYÖPAIKALLA TAPAHTUVAN HOMEALTISTUKSEN VUOKSI - PDF
TYÖNANTAJAN VAHINGONKORVAUSVELVOLLISUUS TYÖNTEKIJÄN SAIRASTUESSA TYÖPAIKALLA TAPAHTUVAN HOMEALTISTUKSEN VUOKSI
Download "TYÖNANTAJAN VAHINGONKORVAUSVELVOLLISUUS TYÖNTEKIJÄN SAIRASTUESSA TYÖPAIKALLA TAPAHTUVAN HOMEALTISTUKSEN VUOKSI"
1 TYÖNANTAJAN VAHINGONKORVAUSVELVOLLISUUS TYÖNTEKIJÄN SAIRASTUESSA TYÖPAIKALLA TAPAHTUVAN HOMEALTISTUKSEN VUOKSI Annika Hintsala Pro gradu -tutkielma Lapin yliopisto Oikeustieteiden tiedekunta Velvoiteoikeus 2015
2 Lapin yliopisto, oikeustieteiden tiedekunta Työn nimi: Työnantajan vahingonkorvausvelvollisuus työntekijän sairastuessa työpaikalla tapahtuvan homealtistuksen vuoksi Tekijä: Hintsala, Suvi Annika Opetuskokonaisuus ja oppiaine: Velvoiteoikeus Työn laji: Tutkielma_X_Laudaturtyö Lisensiaatintyö Kirjallinen työ Sivumäärä: 77 Vuosi: 2015 Tiivistelmä: Tutkielmassa tarkastellaan työnantajan vahingonkorvausvastuun laajuutta tilanteessa, jossa työntekijä sairastuu työpaikalla olevan homeongelman seurauksena. Työturvallisuuslain työnantajalle asettamat velvollisuudet ovat pohjana työnantajan tuottamusta arvioitaessa. Tuottamuksen olemassaolo on edellytyksenä vahingonkorvausvastuulle, paitsi ns. ankaran vastuun tilanteessa, joka oikeudellisena ilmiönä on laajentunut vuosikymmenten mittaan myös tuottamusperusteisen vastuun alueelle. Ankara vastuu on oikeustieteellisten kannanottojen mukaan sovellettavissa joiltakin osin myös tutkimuksen aihepiiriin liittyvissä tilanteissa, mutta tämänsuuntaista kehitystä olisi syytä esimerkiksi lainsäädännön avulla ohjata yleisen oikeusvarmuuden säilyttämiseksi. Syy-yhteyden osoittaminen on homealtistustapauksissa usein ongelmallista. Tutkielmassa tarkastellaan oikeudellista syy-yhteyden käsitettä sekä sen suhdetta lääketieteelliseen syy-yhteyteen kun kyseessä on homeesta aiheutuva sairastuminen. Kun riittävän oikeudellisen syy-yhteyden osoittaminen on korvausvastuun edellytys, lääketieteelliseltä syy-yhteydeltä ei aina voida vaatia täydellistä varmuutta, erityisesti silloin, kun tapauksessa todetaan myös työnantajan taholta tapahtunut työturvallisuussäännösten laiminlyönti. Mikäli työturvallisuuslain asettamat työnantajan vastuun rajoitukset eivät yksittäistapauksessa sovellu, työnantajan kohdalla tulee arvioida jo mainittu työntekijän myötävaikutuksen seurauksena oleva korvauksen alentaminen tai korvauksen kohtuusperusteinen sovittelu. Tutkielman aihepiirin tilanteissa nämä kaksi työnantajan vahingonkorvausvastuuta rajaavaa seikkaa tulevat verraten harvoin kysymykseen. Avainsanat: Työnantajan vastuu, vahingonkorvausvastuu, työturvallisuus, työntekijän sairastuminen, syy-yhteys Suostun tutkielman luovuttamiseen Rovaniemen hovioikeuden käyttöön_x_ Suostun tutkielman luovuttamiseen kirjastossa käytettäväksi_x_ Suostun tutkielman luovuttamiseen Lapin maakuntakirjastossa käytettäväksi_x_ 2
3 SISÄLLYSLUETTELO SISÄLLYSLUETTELO... 3 LÄHTEET JOHDANTO VAHINGONKORVAUSVASTUUN PERUSTEET Yleistä Työsuojelulainsäädännön ja vahingonkorvauslain suhde Tuottamuksen merkitys korvausvastuuta arvioitaessa Tuottamus Tuottamuksesta riippumaton vastuu Syy-yhteys HOMEEN AIHEUTTAMA SAIRAUS KORVATTAVANA VAHINKONA Vahingon määritelmiä Sairastuminen henkilövahinkona KORVAUSVELVOLLISUUS JA TAPATURMAVAKUUTUKSET TYÖNANTAJAN VASTUUN RAJOITUKSET KORVAUKSEN SOVITTELU Työntekijän myötävaikutus vahingon syntyyn Vahingonkorvauksen sovittelu kohtuusperusteilla LOPUKSI
4 LÄHTEET Kirjallisuus Aalto-Setälä, Ilkka Amper, Mikko Haussila, Petri Hemmo, Mika Lintumaa, Sari Saloheimo, Jorma Salomaa, Pekka Strömberg, Harry Tuomainen, Jouko: Yrityksen ja yhteisön vastuuriskit; oikeudellisen riskienhallinnan perusteet, RT-Print, Pieksämäki 2002 Ahteensivu, Aarno: Myötävaikutus vakuutusjärjestelmien ominaisuutena, teoksessa Oikeus ja vakuutustiedettä 2006, Tampereen yliopisto, oikeustieteiden laitos Carlsson, Maria Fogelholm, Christian Herler, Casper Krook, Åsa Lindqvist, Asko Merikalla-Teir, Heidi Syrjänen, Jani Tuominen, Sami von Weissenberg, Ulla: Sopimusriskit,1 p. Sanoma pro Oy, Helsinki 2014 Engblom, Matleena: teoksessa Työoikeus tänään, Juhlajulkaisu Martti Kairinen /6 2007, Gummerus Kirjapaino Oy, Jyväskylä 2007 Frände, Dan: Yleinen rikosoikeus, Edita Prima Oy, Helsinki 2005 Hahto, Vilja: Tuottamus vahingonkorvausoikeudessa, WS Bookwell Oy, Juva 2008 Hemmo, Mika: Vahingonkorvauksen sovittelu ja moderni korvausoikeus, Vammalan kirjapaino Oy, Vammala 1996 Hemmo, Mika Häyhä, Juha Jyränki, Antero Ojanen, Tuomas Pöyhönen, Juha Tähtivuori, Hanna-Riikka: Oikeustiede; jurisprudentia; Suomalaisen lakimiesyhdistyksen vuosikirja XXXII. Gummerus Kirjapaino Oy, Jyväskylä Hemmo, Mika: Sopimus ja delikti, Gummerus kirjapaino Oy, Helsinki 1998 Hemmo, Mika: Sopimusoikeuden oppikirja, 2.p. Gummerus kirjapaino Oy, Helsinki, 2008 Hemmo, Mika: Vahingonkorvausoikeus, Ws Bookwell Oy, Porvoo 2005 Hemmo, Mika: Oikeudellisen riskienhallinnan perusteita, Helsingin yliopiston oikeustieteellisen tiedekunnan julkaisuja, Helsinki
5 Hietala, Harri Hurmalainen, Mikko Kaivanto, Keijo: Työsuojeluvastuuopas, Kariston Kirjapaino Oy, Hämeenlinna 2009 Hietala, Harri Kahri, Tapani Kairinen, Martti Kaivanto, Keijo: Työsopimuslaki käytännössä, Balto Print, Liettua 2013 Hoppu, Esko: Vahingonkorvauksen kehityslinjoja, Lakimies 1998/6-7 s.1048, asiantuntija-artikkeli Kairinen, Martti: Työoikeus perusteluineen, Uusi Aura Oy, Raisio 2009 Karvala, Kirsi: Asthma in damp indoor work environments, Helsingin yliopisto, 2012 Kinnunen, Helena Kuhanen, Petteri: Hometalo, kuka vastuussa? Kiinteistöalan kustannus Oy, Joutsa 1997 Kolehmainen, Esa: Ankaraa vastuuta koskevasta ajattelutavasta korvausoikeudessa, Business Law Forum 2006, Edita Publishing Oy, Helsinki 2006 Koskinen, Seppo Ullakonoja, Vesa: Oikeudet ja velvollisuudet työsuhteessa, Edita Prima Oy, Helsinki 2009 Koskinen, Seppo: Toimeentuloturva, Edilex lakikirjasto 2008/10 Koskinen, Tiina: Kosteus- ja homevauriot vastuut ja korvaaminen, Gummerus kirjapaino Oy, Jyväskylä 2001 Kuikko, Tapio: Uusi työturvallisuuslaki, Jyväskylä 2002 Kukkonen, Sirpa Karmavalo, Terttu: Työtapaturmakirja; Työtapaturmien ja ammattitautien korvaus- ja vakuutusasiat, 14.uud.p. Tammerprint Oy, Tampere 2014 Leivo, Virpi (toim.): Opas kosteusongelmiin rakennustieteellinen, mikrobiologinen ja lääketieteellinen näkökulma, Tampereen teknillinen korkeakoulu, 1998 Mielityinen, Sampo: Vahingonkorvausoikeuden periaatteet, Edita Prima Oy, Helsinki 2006 Moilanen, Juha-Matti: Sopimukset työsuhteen päättyessä, Gummerus kirjapaino Oy, Jyväskylä
6 Mähönen, Jukka: Oikeustapauskommentti KKO 1999:124, Lakimies 2/2000 Nevalainen, Ulla: Haista home vakuutusoikeus, Otamedia Oy, Espoo 2004 Norio-Timonen, Jaana: Toiselle aiheutettujen vahinkojen korvaaminen, vahingontorjunta ja moraalinen uhkapeli, Lakimies 6/2007 Norio-Timonen, Jaana: Työtapaturma- ja ammattitautiasiat KKO:n oikeuskäytännössä , Talentum, Helsinki 2011 Norros, Olli: Velvoiteoikeus, Sanoma Pro Oy, 1.p, Helsinki 2012 Parviainen, Mervi: Kenen on vastuu? Vastuut ja seuraamukset palvelussuhteessa, Edita Prima Oy, Helsinki 2010 Pöyhönen, Juha: Uusi varallisuusoikeus, Gummerus kirjapaino Oy, Saarijärvi 2003 Pöyhönen, Juha: Sopimusoikeuden järjestelmä ja sopimusten sovittelu, Vammalan kirjapaino Oy, Vammala 1988 Saarikoski, Michael: Uhrin erityinen vahinkoherkkyys henkilövahingoissa, Gummerus kirjapaino Oy, Jyväskylä 2009 Saarnilehto, Ari: Vahingonkorvauslain soveltaminen sopimussuhteessa aiheutettuun vahinkoon korkeimman oikeuden käytännön valossa, artikkeli teoksessa Oikeustieteen rajoja etsimässä, Juhlajulkaisu Juha Tolonen, Turun yliopisto, Turku 2001 Saarnilehto, Ari: Vahingonkorvauslaki, käytännön kommentaari, Edita Prima Oy, Helsinki 2007 Saarnilehto, Ari: Vahingonkorvauksen sovittelu oikeuskäytännön valossa, Defensor legis N:o 3:2001 Saarnilehto, Ari (toim): Varallisuusoikeuden kantavat periaatteet, Vantaa 2000 Saarnilehto, Ari: Todistustaakasta vahingonkorvausasioissa, teoksessa Velvoiteoikeudellisia kirjoituksia I, Turun yliopisto, oikeustieteellinen tiedekunta 2010 Saarnilehto, Ari: Sopimusoikeuden perusteet, Gummerus kirjapaino Oy, Helsinki 2009 Saloheimo, Jorma: Työturvallisuus; perusteet, vastuu ja oikeusturva, Karisto Oy, Helsinki 2006 Saranpää, Timo: Whiplash-vammat vahingonkorvaus- ja todistusoikeudellisena ongelmana, Defensor Legis N:o 5/2006 Siiki, Pertti: Työturvallisuuslaki, Edita Prima Oy, Helsinki
7 Siiki, Pertti: Uusi työsuojelun yhteistoiminta ja työturvallisuus, Edita Prima Oy, Helsinki 2006 Ståhlberg, Pauli Karhu, Juha: Suomen vahingonkorvausoikeus, Talentum 2013 Virtanen, Pertti: Vahingonkorvaus, laki ja käytännöt, Edita, Helsinki 2011 Virallislähteet HE 187/1973 HE 81/1985 HE 157/2000 HE 167/2003 HE 277/2014 Työympäristön puitedirektiivi 89/391/ETY Oikeuskäytäntö KKO 1974-II-40 KKO 1982 II 40 KKO 1983 II 144 KKO 1985 II 51 KKO 1985 II 157 KKO 1987:25 KKO 1990:55 KKO 1991:42 KKO 1991:156 KKO 1992:34 KKO 1992:180 7
8 KKO 1995:53 KKO:1997:48 KKO 1998:22 KKO 1998:46 KKO:1998:87 KKO 1998:101 KKO 1999:12 KKO:2000:72 KKO 2000:117 KKO 2000:118 KKO: 2001:26 KKO 2006:83 KKO 2012:105 KKO 2013:56 KKO 2014:15 KKO 2014:75 KKO:2014:97 Vakuutuslautakunnan ratkaisu 339/95 Muut julkaisut Eduskunnan tarkastusvaliokunnan julkaisu 1/2012 Rakennusten kosteus- ja homeongelmat Eduskunnan tarkastusvaliokunnan lausunto 1/2013 Homepakolaiset ry:n lausunto koskien Eduskunnan tarkastusvaliokunnan julkaisua 1/2012 Homeongelma työpaikalla - korva-, nenä- ja kurkkutautilääkärin näkökulma, Lääketieteellinen Aikakauskirja Duodecim, 2009;125(9):983-9, Pirkko Ruoppi 8
9 Pääministeri Matti Vanhasen hallituksen ohjelma Sosiaali- ja terveysministeriö: Kosteusvauriotyöryhmän muistio Kosteusvauriot työpaikoilla, Sosiaali- ja terveysministeriön selvityksiä 2009:18 Majvik II suositus; Kosteusvauriomikrobeihin liittyvien ongelmien selvittely, Suomen lääkärilehti 7/2007 Internetlähteet Homepakolaiset ry:n kotisivut: Terveyden ja hyvinvoinnin laitoksen kotisivut: Terveyskirjaston sivut: Ympäristöministeriön hometalkoot-projektin sivut: Yleisradion kotisivut: 902 Helsingin sanomat : 9
10 1. JOHDANTO Se raatajan riemulla palkitsee ja tekijän terveydellä, työ himoja huonoja hillitsee niin puhtaalla sydämellä. Eino Leino Hymyilevä Apollo Perustuslaissa on jokaiselle turvattu oikeus hankkia toimeentulonsa valitsemallaan työllä, ammatilla tai elinkeinolla. Julkisen vallan tulee huolehtia työvoiman suojelusta ja pyrittävä turvaamaan jokaiselle oikeus työhön. Kansallisromanttisessa hengessä suomalainen mies tai nainen työnteossa voidaan nähdä Suomen nousun symbolina; alussa olivat suo, kuokka ja Jussi. Lähes sadan vuoden aikana työnteon laatu, työn sisältö ja työolosuhteet ovat kuitenkin muuttuneet. Nykyajan teknologiakeskeisessä yhteiskunnassa työpaikkojen siirtyessä enenevässä määrin konttoreihin tietokoneiden äärelle, työläinen voi työnteon näennäisestä helppoudesta huolimatta kaivata joskus takaisin viljapellon laitaan, fyysisen rasituksen äärelle. Vaikka työ olisi fyysisesti kevyttä, raatajan palkitsee yhä valitettavan usein työolosuhteista johtuva sairastuminen. Tässä tutkielmassa käsittelen myös mediassa paljon esillä ollutta ongelmaa: maamme rakennuskannan vaurioitumista ja sen aiheuttaman homealtistuksen seurauksia. Homeet ovat mikro-organismeja; sieniä, jotka leviävät itiöiden ja rihmastojen avulla. Mikrobit ovat osa jokapäiväistä, luonnollista elinympäristöämme. Homehtumiseen liittyvät lähinnä vain home- ja lahottajasienet sekä tietyt bakteerit. Homesieniä on satoja lajeja niillä on hyvin erilaisia ominaisuuksia ja vaatimuksia kasvuympäristölle. Kriittinen kasvutekijä on kosteus. Homekasvusto on haitallista, kun itiöpitoisuus sekä mikrobien aineenvaihduntatuotteiden pitoisuus kohoavat oleskelutiloissa korkeaksi. 1 Tämä ilmiö voi tapahtua esimerkiksi rakennuksessa pesivän kosteusvaurion seurauksena. 1 Kinnunen Kuhanen, 1997 s
11 Kosteusvauriolla tarkoitetaan tilannetta, jossa kuiva rakennusmateriaali kostuu esimerkiksi vesivahingon tai ulkoisten tekijöiden (lumi, vesi) seurauksena. Kun kostuneessa materiaalissa alkaa kasvaa terveyshaittoja aiheuttavia mikrobeja, mikrobeille altistuvat henkilöt voivat saada yksilöllisiä oireita, tyypillisimpinä erilaiset hengitystieoireet. 2 Oireet voivat kroonistuessaan pitkittyä ja pahentua, ja lopputuloksena voi olla sairaus, joka estää pahimmassa tapauksessa työnteon kokonaan. Vielä 2000-luvun alkupuolella kosteusvauriomikrobeista aiheutuvia haittoja vähäteltiin, mutta nykyään asiantuntemuksen lisääntyessä niihin osataan suhtautua jo hieman paremmin. 3 Esimerkiksi homealtistuksen mahdollisista vaikutuksista yksilöiden terveydentilaan sekä muista keskeisistä diagnosointiin ja hoitoon liittyvistä kysymyksistä on kuitenkin yhä erimielisyyksiä, 4 mikä osoittaa aiheeseen liittyvän keskustelun sekä monipuolisen tieteellisen tutkimuksen jatkumisen tarpeen. Perustiedon puutteellisuus ja myös tieteentekijöiden väliset koulukuntaerot suhtautumisessa jo julkaistuun tutkimukseen ovat tulleet ilmi myös tätä tutkielmaa tehdessä; esimerkiksi selkeää, ajankohtaista tietoa kosteusvaurioiden yleisyydestä ja kustannusvaikutuksista on vaikea löytää, kun ei ole olemassa edes täsmällisiä kriteerejä, joilla kosteusvaurion ja mahdollisen homealtistuksen olemassaoloa arvioidaan. 5 Ympäristöministeriön vuonna 2009 aloittaman kosteus- ja hometalkoot toimintaohjelman erään arvion mukaan n suomalaista altistuu päivittäin homeiden aiheuttamille epäpuhtauksille. 6 Toimintaohjelman tavoitteena on saattaa alkuun rakennuskannan tervehdyttäminen homevaurioista monipuolista tietoa jakamalla. Toimintaohjelman lisäksi mediassa hometietoisuutta on lisännyt muun muassa sisäilmasta sairastuneiden perustama yhdistys Homepakolaiset ry. 7 Kosteus- ja homevaurioita tutkitaan varsin monitieteellisesti: esimerkiksi rakennustekniikka pyrkii kehittämään kestäviä korjaus- ja rakentamisratkaisuja, Helsingin sanomat Vrt. esimerkiksi Eduskunnan tarkastusvaliokunnan julkaisu 1/2012 koskien rakennusten kosteus- ja homeongelmia sekä Homepakolaiset ry:n kyseiseen julkaisuun laatima vastine. 5 Edellisen viittauksen julkaisuissa oli esimerkiksi esitetty eri lähtökohdista laadittuja laskelmia, jotka siten poikkesivat toisistaan toiminnan tavoitteena on levittää tietoa sisäilmasairauksista, kehittää ratkaisumalleja sairastuneiden opiskelu- ja työelämää varten sekä herättää keskustelua vallitsevista rakennustavoista 11
12 lääketiede tutkii vaurioiden aiheuttamia terveyshaittoja ja mikrobiologit ovat kiinnostuneita rakennuksissa kasvavien homeiden tyypeistä sekä kasvuolosuhteista. 8 Oikeustieteen tehtävänä on muun muassa tutkia erilaisia vastuukysymyksiä kun kosteusvaurioista aiheutuu vahinkoa, kenen kuuluu kantaa vahinkojen seuraamukset? Tämän tutkielman oikeudellisen tarkastelun näkökulmana on työnantajan vahingonkorvausvastuu, kun työntekijä sairastuu työpaikalla tapahtuvan homealtistuksen vuoksi. Aihetta ei ole käsitelty juurikaan oikeuskirjallisuudessa eikä mahdollisia oikeustapauksia ole päätynyt toistaiseksi ylimpiin oikeusasteisiin. Mediassa on ollut kuitenkin esillä esimerkiksi poikkeuksellisen laaja vahingonkorvausriita, jossa sairaalan työntekijät vaativat sairaanhoitopiiriltä vahingonkorvauksia heille homealtistuksesta aiheutuneista vahingoista. Hovioikeus päätti keväällä 2014, että sairaanhoitopiiri työnantajana on korvausvelvollinen, koska työturvallisuuslain mukaisia toimenpiteitä oli laiminlyöty. 9 Työnantajan näkökulmasta kysymys on vastuun laajuudesta, työntekijän näkökulmasta taas kattavasta oikeusturvasta. Homeesta sairastuneet jäävät usein loukkuun, jossa eri tahot kieltäytyvät maksamasta korvauksia vedoten tyypillisesti esimerkiksi puutteellisesti osoitettuun syy-yhteyteen kosteusvaurion ja sairastumisen välillä. Työntekijä ei työsuojelulainsäädännön mukaan saisi kärsiä työskentelystä johtuvia negatiivisia seuraamuksia, mutta kuinka pitkälle työnantajan vastuuta voidaan ulottaa esimerkiksi lääketieteellisen näytön ollessa puutteellista? Vahingonkorvausvastuu voidaan riitaisessa tapauksessa toteuttaa vain oikeusteitse, mikä voi sairastuneen työntekijän kannalta olla kaiken muun byrokratian keskellä este asianmukaisten korvauksen saamiseksi (access to justice). Kun täsmällistä oikeuskäytäntöä ei ole ja oikeustila on tältä osin avoin, oikeudenkäynnin lopputulosta voi olla vaikea ennustaa, mikä voi olla sairastuneelle myös taloudellisesti liian suuri riski kannettavaksi. Tutkimuksessa pyritään perehtymään siihen, millä ehdoilla työntekijä voi työnantajalta korvauksia vaatia, ja toisaalta niihin seikkoihin, joista työnantajan ei enää tarvitse vastuuta kantaa. Koska tutkielma on nimenomaisesti oikeustieteellinen tutkimus vahingonkorvausvastuusta, esimerkiksi lääketieteellisiin ja mikrobiologisiin näkökulmiin homealtistuksen osalta ei oteta kantaa. Esimerkiksi sairaus-termillä 8 Koskinen, 2001 s.1 9 mm. 12
13 tarkoitetaan tässä tutkielmassa kaikkia mahdollisia homealtistuksen seurauksena mahdollisesti syntyviä sairauksia, eikä niitä pyritä erittelemään tarkemmin. Tutkimustapa on oikeusdogmaattinen eli lainopillinen. KKO:n ratkaisuja on tarkasteltu käytännön oikeustilan määrittämiseksi eri tutkimuksessa sivutuilla osa-alueilla. Tutkielman alussa käsitellään aihetta koskevien eri lakien merkitystä ja niiden keskinäisiä suhteita. Vaikka vakuutusyhtiöiden rooli työsuojelutapausten korvaamisessa on merkittävä, vakuutusten osuutta ainoastaan sivutaan jaksossa 4. Tutkielmassa on keskitytty työnantajan ja työntekijän välisen korvausoikeudellisen suhteen selvittämiseen. 13
14 2. VAHINGONKORVAUSVASTUUN PERUSTEET 2.1. Yleistä Vahingonkorvausoikeudessa vahingot jaetaan perinteisesti sopimussuhteessa ja sopimuksen ulkopuolella syntyneisiin vahinkoihin. Sopimuksen ulkopuoliset vahingot ovat tyypillisesti tahallisia tai tuottamuksellisia tekoja, joilla rikotaan yleistä käyttäytymisnormia. 10 Sopimussuhdetta voidaan kuvata tahdonilmaisuperusteiseksi vaihdannaksi, joka kuvaa osapuolten tarkoituksia. Vahingot ovat tällöin yhteydessä osapuolten tarkoitukseen ja siitä tehtyyn sopimukseen. 11 Vahingonkorvauslaki on yleislaki, jota sovelletaan, mikäli muualla lainsäädännössä ei ole säännöksiä korvausvastuusta. 12 Sopimussuhteessa aiheutuneeseen vahinkoon sitä ei lähtökohtaisesti sovelleta. Jos vahinkoa aiheutetaan sopimussuhteessa, säännöksiä vahingonkorvauksesta voi olla sopimussuhdetta sääntelevässä laissa tai sopimuksessa, mikäli sopimussuhde on dispositiivinen eli asianosaiset voivat sopia sopimuksen ehdoista vapaasti. Peruslähtökohta vahinkojen kohdalla on, että jokainen joutuu kärsimään itse kohdalleen sattuvat epäedulliset tapahtumat. 13 Korvausvastuun syntymiselle vaaditaan näin jokin oikeudellinen peruste. Tämän tutkielman aiheena on työnantajan vahingonkorvausvastuu työntekijän sairastuessa työpaikalla tapahtuvan homealtistuksen vuoksi. Työntekijällä ja työnantajalla on voimassa oleva sopimussuhde, jota sääntelee ensisijaisesti työsopimuslaki ja lisäksi muut täydentävät lait. Työsopimuksen solmimiseen sovelletaan työsopimuslakia, joka sisältää suurimmaksi osaksi pakottavia säännöksiä. Pakottavat säännökset on laadittu työnantajan ja työntekijän välisen suhteen tasapainottamiseksi ja heikomman osapuolen eli työntekijän suojaamiseksi ns. pariteetti-ideologian mukaan. 14 Työoikeudessa työntekijän suojelu on yleinen, normiston tulkinnassa näkyvä lähtökohta, ei pelkkä lainsäädäntöpoliittinen tavoite Ståhlberg Karhu, 2013 s Halila Hemmo, 2008 s.2 12 Ståhlberg Karhu, 2013 s Ståhlberg Karhu, 2013 s Engblom, 2007 s Pöyhönen, 1988 s
15 Näin työntekijän asemaa arvioitaessa työntekijän suojeluperiaatteelle tulee antaa itsenäistä merkitystä. Heikomman osapuolen suojaaminen ei ole ainoastaan työoikeudellinen ilmiö, vaan sitä voidaan pitää nykyisin keskeisenä siviilioikeudellisena periaatteena. 16 Työnantajan ja työntekijän oikeutta vapaasti sopia työsuhteen ehdoista rajoittaa työsopimuslain 13:6, jonka mukaan työntekijälle työsopimuslain mukaan tulevia oikeuksia ja etuja rajoittava sopimus on mitätön. Näin sopimuksessa ei voida rajoittaa esimerkiksi työnantajan velvollisuutta vahingonkorvaukseen työntekijälle. Työsopimuslaissa ja työturvallisuuslaissa on kuitenkin asetettu myös työntekijälle velvollisuuksia, kuten työpaikan vioista ja puutteista työnantajalle ilmoittaminen ja huolellisuuden ja varovaisuuden noudattaminen. Näiden velvollisuuksien noudattamatta jättämisestä voi seurata korvauksen sovittelu. 17 Työympäristön puitedirektiivin 18 5 artiklan mukaisesti lähtökohtana on kuitenkin työnantajan vastuun periaate, eikä työntekijälle asetettujen vastuiden tulisi näin vaikuttaa työnantajalle asetettuun vastuuseen. Sopimusperusteisen vahingonkorvausvastuun tarkoitus on ns. positiivisen sopimusedun mukaisesti saattaa vahingonkärsijä siihen taloudelliseen asemaan, johon hän olisi päässyt, mikäli sopimusvelvoitteet olisi täytetty oikein. 19 Vahingonkorvauksen määrää arvioidessa ns. rikastumiskielto (compensatio lucri cum damno) on yleinen korvausoikeudellinen periaate vahingonkärsijän tulee tietyin edellytyksin saada täysi korvaus, mutta hänen ei tule rikastua vahingon kärsimisen johdosta. 20 Työnantajan eräs velvollisuus työsopimuslain mukaan on huolehtiminen työturvallisuudesta työntekijän suojelemiseksi tapaturmilta ja terveydellisiltä vaaroilta niin kuin työturvallisuuslain 2 luvun 3 :ssä säädetään. Kun työturvallisuuslain lisäksi myös työsopimuslakiin on otettu työturvallisuutta koskeva velvoite, se merkitsee sitä, että työturvallisuuden rikkomisesta seuraavan vahingonkorvausvelvollisuuden lisäksi työnantaja on myös sopimusvelvoitteensa laiminlyömisen johdosta korvausvastuussa 16 Saarnilehto ym. 2000, s Saloheimo, 2006 s /391/ETY 19 Carlsson ym s Norros, 2012 s
16 työntekijää kohtaan; myös tapauksessa, jossa vahingon syntyminen on luettava esimerkiksi yksinomaan työnantajan sijaisen syyksi. 21 Myös työntekijällä on velvollisuuksia: työntekijän on noudatettava työtehtävien ja työolojen edellyttämää huolellisuutta ja varovaisuutta sekä huolehdittava käytettävissään olevin keinoin niin omasta kuin työpaikalla olevien muiden työntekijöiden turvallisuudesta. Työntekijän on myös ilmoitettava työnantajalle työpaikan rakenteissa, koneissa, laitteissa sekä työ- ja suojeluvälineissä havaitsemistaan vioista ja puutteellisuuksista, joista saattaa aiheutua tapaturman tai sairastumisen vaaraa. (TSL 3:2 ) Nämä velvollisuudet täydentävät toisiaan ja ongelmatilanteessa on keskeistä tulkita, onko velvollisuudet täytetty asianmukaisesti tai miltä osin ne on jätetty täyttämättä. Tämä vaikuttaa korvausvelvollisuuteen ja sen määrään. Vahingonkorvausvastuu vaatii syntyäkseen tahallisen tai tuottamuksellisen menettelyn, jonka seurauksena vahinko ilmenee. Tyypillinen työntekijää kohtaava vahinko työpaikan homeongelman seurauksena on työntekijän sairastuminen. Työntekijän sairastuessa tulee näin arvioida, onko vahinko seurausta työnantajan tuottamuksellisesta toiminnasta; olisiko työnantaja voinut työturvallisuuslain mukaisilla toimenpiteillä estää työntekijän sairastumisen? 2.2. Työsuojelulainsäädännön ja vahingonkorvauslain suhde Työturvallisuutta koskevissa vahingonkorvausasioissa on tunnettava työsuojelulainsäädännön ja vahingonkorvauslain suhde. Työsopimuslaissa on yleinen säännös työnantajan vahingonkorvausvelvollisuudesta, työturvallisuuslaissa säännellään tarkemmin työnantajan velvoitteita. Lisäksi vahingonkorvauslaki toimii korvausoikeudellisena, toissijaisena yleislakina jota ei lähtökohtaisesti sovelleta sopimussuhteisiin. Sen säännöksillä saattaa olla kuitenkin analogista merkitystä silloinkin, kun laki jää tämän soveltamisalarajauksen vuoksi soveltamatta. 22 Tämän vuoksi vahingonkorvauslain ja työsuojelulainsäädännön keskinäistä suhdetta on syytä tarkastella. 21 Hietala ym s Mm. Hemmo, 2005 s. 23 ja Saarnilehto, 2001 s
17 Kun henkilö asetetaan vahingonkorvausvastuuseen, vastuulle täytyy olla oikeudellinen peruste. Työntekijä voi sairastuttuaan vaatia vahingonkorvausta työnantajalta sekä rikkomusperusteisesti vahingonkorvauslain nojalla että sopimusperusteisesti työsopimuslain nojalla. 23 Oikeuskäytännössä vahingonkorvausta vaaditaan usein ensisijaisesti työsopimuksesta seuraavan työturvallisuuslain nojalla, toissijaisesti vahingonkorvauslain nojalla. Vahingonkorvauslakia sovellettaessa tuottamuksen mittapuuna on objektiivinen peruste; henkilön subjektiivisiin edellytyksiin toimia vahingon välttämiseksi ei lähtökohtaisesti kiinnitetä huomiota. Vakiintuneesti työturvallisuusasioissa vahingonkorvauksen määräämisen mittapuuna ovat kuitenkin työturvallisuuslainsäädännön työnantajalle asettamat velvoitteet ja niiden noudattaminen. 24 Työsopimuslain 12:1 :ssä säädetään työnantajan vahingonkorvausvelvollisuudesta, mikäli hän tahallaan tai huolimattomuudesta laiminlyö laista johtuvia velvoitteitaan. Lain mukaan työnantaja on korvausvelvollinen, mikäli hän tahallaan tai huolimattomuudesta rikkoo työsuhteesta johtuvia velvollisuuksia ja aiheuttaa siten työntekijälle vahinkoa. Työturvallisuuslain noudattaminen ja työntekijän terveydestä ja turvallisuudesta huolehtiminen on eräs työsuhteesta johtuva velvollisuus. TSL 12:1 :ssä on määritelty myös työntekijän vahingonkorvausvastuu: Työntekijän, joka tahallaan tai huolimattomuudesta rikkoo tai laiminlyö työsopimuksesta tai tästä laista johtuvia velvollisuuksia tai aiheuttaa työssään työnantajalle vahinkoa, on korvattava työnantajalle aiheuttamansa vahinko vahingonkorvauslain 4 luvun 1 :ssä säädettyjen perusteiden mukaan. Työntekijän osalta viitataan vahingonkorvauslakiin, työnantajan todetaan vain olevan velvollinen korvaamaan aiheuttamansa vahinko. Vahingonkorvauslaissa säädetään seuraavasti työntekijän korvausvelvollisuudesta: Vahingosta, jonka työntekijä työssään virheellään tai laiminlyönnillään aiheuttaa, hän on velvollinen korvaamaan määrän, joka harkitaan kohtuulliseksi ottamalla huomioon vahingon suuruus, teon laatu, vahingon aiheuttajan asema, vahingon kärsineen tarve sekä muut olosuhteet. Jos työntekijän viaksi jää vain lievä tuottamus, ei vahingonkorvausta ole tuomittava. Näin myös työnantajan ja työntekijän vahingonkorvausvelvollisuuksien säätämisellä on haluttu korostaa työnantajan 23 Saloheimo, 2006 s Saloheimo, 2006 s
18 ankarampaa korvausvelvollisuutta työntekijään verrattuna. Työnantajan vahingonkorvausvelvoitetta säätelevät siten sopimuksen sisältö sekä työsuojelulainsäädännön säännökset, työntekijän vahingonkorvausvelvoitetta taas vahingonkorvauslaki. Työsopimuslakia täydentävä laki on työturvallisuuslaki, jossa työnantajalle asetetaan tarkempia velvoitteita työturvallisuuden ja -terveyden ylläpitämiseksi. Työnantajan mahdollista vahingonkorvausvelvollisuutta ei tässä laissa tarkenneta. Vahingonkorvausvelvollisuus perustuu siten työsopimuslain 12:1 :n yleissäännökseen, jossa työnantajan korvausvelvollisuus on varsin lyhyesti todettu. Korvausvelvollisuus aktualisoituu, mikäli työnantaja on menetellyt tahallisesti tai tuottamuksellisesti. Mitkä tahansa työntekijälle aiheutuneet vahingot eivät siten ole korvattavia, vaan niiden on oltava seurausta työnantajan toiminnan moitittavuudesta. 25 Työtapaturmasta tai ammattitaudista syntyvät vahingot ovat tyypillisesti henkilövahinkoja, ja niiden korvaamiseen sovelletaan vahingonkorvauslain henkilövahinkoja koskevia säännöksiä. 26 Vahingonkorvauslain 1:1 mukaan sitä ei sovelleta sopimussuhteisiin, mikäli muussa laissa ei ole määrätty toisin. Työnantajalla on olemassa oleva sopimussuhde esimerkiksi työntekijänsä kanssa ja mahdollisen vuokranantajansa kanssa. Tällöin vahingonkorvauslaki väistyy toissijaiseksi. Vahingonkorvauslain asemasta suhteessa erityislainsäädäntöön on oikeuskirjallisuudessa esitetty joiltakin osin eriäviä näkemyksiä. Virtasen mukaan 27 kyse on sikäli yleislaista, että muiden säännösten vaietessa lakia voidaan soveltaa kaikkiin tilanteisiin ja periaatteessa tarkoitettu kattavaksi korvausoikeudelliseksi säännöstöksi. Hallituksen esityksessä vahingonkorvauslaiksi 28 todetaan, että toissijaisuudesta huolimatta vahingonkorvauslain säännökset myös täydentävät sopimussuhteessa noudatettavia vahingonkorvaussääntöjä ja erityislainsäädännön korvausnormeja. Routamon ja Ståhlbergin mukaan 29 vahingonkorvauslaki jättää ratkaisijalle paljon harkintavaltaa, 25 Koskinen Ullakonoja, 2009 s Saloheimo, 2006 s Virtanen, 2011 s HE 187/1973 vp.s.12: 29 Routamo Ståhlberg, 2000 s.25-27, uudempi painos 2006 s.75 18
19 koska avoimeksi jää, missä määrin vahingonkorvauslain säännöksiä tai niistä ilmeneviä periaatteita tulee milloinkin soveltaa. Myös Virtanen yhtyy tähän näkemykseen. 30 Mikä asema vahingonkorvauslailla itsessään on silloin, kun muu lainsäädäntö jättää avoimeksi esimerkiksi yleisiä vahingonkorvausoikeudellisia periaatteita? Saarnilehto 31 on käsitellyt korkeimman oikeuden ratkaisuja, joista ilmenee, että KKO on ottanut kannakseen vahingonkorvausoikeuden yleisten periaatteiden soveltumisen sopimussuhteisiin silloin, kun sopimussuhteessa ei ole sovittu tietystä asiasta. 32 Näin ollen Saarnilehto katsoo periaatteen olevan voimassaolevaa oikeutta. Saarnilehdon mukaan KKO:n ratkaisu antaa kuitenkin ymmärtää, että täydentävinä säännöksinä ei sovelleta vahingonkorvauslakia, vaan vahingonkorvausoikeuden yleisiä periaatteita jotka sinällään johtuvat usein vahingonkorvauslaista. 33 Saarnilehto sekä KKO ovat tältä osin siten hieman eriävällä linjalla hallituksen esityksen sekä mm. Virtasen kantaan vahingonkorvauslain soveltumisen itsessään täydentäväksi säännöstöksi, kun sopimussuhteessa ei ole sovittu esimerkiksi sopimuksen sovittelusta. Vahingonkorvauksen yleisten periaatteiden työsopimussuhteeseen soveltumisen kannalla on myös Kairinen. 34 Saarnilehto toteaakin, että jo vahingonkorvauslain säätämisen jälkeen alkoi keskustelu sen soveltamisalasäännöksen merkityksestä mielipiteiden jakautuessa kahtia sekä oikeustieteessä että myös oikeuskäytännössä. 35 Merkitystä tulkintaerolla voisi olla esimerkiksi käytännön soveltamistilanteessa; onko tuomion perusteluissa viitattu vahingonkorvauslakiin jolloin lakia tulkittaessa tulee ensisijaisesti tukeutua lain esitöihin vai onko kysymyksessä vain muulle tulkinnalle suuntaa antava periaate? Hemmo 36 on aikaisemmin viitannut KKO:n ratkaisuihin 37 ja todennut, että vahingonkorvauslain säännösten analoginen tulkinta on mahdollista silloin, kun kyseessä ovat sellaiset vahingonkorvauslain normit, jotka eivät poikkea sopimussuhteissa vallitseviksi katsotuista periaatteista. Vahingonkorvauslain ja 30 Virtanen, 2011 s Saarnilehto, 2007 s mm. KKO 1985 II 51, jossa Korkein oikeus otti kantaa ensimmäisen kerran tähän kysymykseen. 33 Saarnilehto, 2001 s Kairinen, 2009 s Saarnilehto, 2007 s Hemmo, 2005 s myös KKO 1985 II 51 sekä KKO 1991:42 19
20 työlainsäädännön suhteesta on ollut kysymys myös uudehkossa ratkaisussa KKO 2014:97, jossa todettiin, että koska työturvallisuuslaissa ei ole säädetty mainitun työnantajan toimimisvelvollisuuden laiminlyönnistä seuraavasta korvausvastuusta ja myöskään valtion virkamieslaissa ei ole vahingonkorvaussäännöksiä, joiden perusteella virkasuhteessa olevalla olisi oikeus saada korvausta työnantajan menettelystä, vahingonkorvausvastuu on perustettava vahingonkorvauslakiin. Tästä ilmenee selkeästi se periaate, että sopimussuhdetta sääntelevän lainsäädännön vaietessa korvausvastuusta sovellettavaksi tulee vahingonkorvauslaki. Työnantajan ja työntekijän jo edellä käsiteltyjä korvaussäännöksiä vertailtaessa on huomattava, että hallituksen esityksessä työsopimuslaiksi 38 todetaan seuraavasti: Viittauksella vahingonkorvauslakiin on lievennetty työntekijän vastuuta siten, että korvausvelvollisuutta ei synny, jos työntekijän viaksi jää ainoastaan lievä tuottamus. Työntekijän korvausvelvollisuuden määrää voidaan lisäksi kohtuullistaa vahingonkorvauslaissa säädetyin periaattein. Hallituksen esityksessä halutaan työntekijän korvausvelvollisuuteen näin erityisesti osoittaa vahingonkorvauslain sisältämät säännökset. Esityksen sanamuodon mukaan voitaisiin lisäksi olettaa, että työnantajan vahingonkorvausvelvollisuuteen ei haluttaisi antaa kohtuullistamisen mahdollisuutta. Edempänä käsitelty tulkinta vahingonkorvausoikeuden yleisten periaatteiden sopivuudesta myös sopimussuhteisiin tarjoaa kuitenkin myös työnantajan vahingonkorvausvelvollisuuteen sinänsä mahdollisuuden korvauksen sovitteluun vahingonkorvausoikeuden yleisten oppien mukaan. 39 Työsopimuslakia ja sen korvaussäännöksiä sovellettaessa vahingonkorvauslakia ei edellä sanotun mukaisesti voida jättää huomiotta, vaikka vahingonkorvauslain yleinen lähtökohta onkin sen soveltuminen vain deliktiperusteiseen vahingonkorvaukseen. Työntekijän sairastuessa työpaikkaolosuhteiden johdosta hän voi vaatia vahingonkorvausta työnantajaltaan yleensä ensisijaisesti sillä perusteella, että työnantaja on rikkonut työsopimuksesta johtuvia velvoitteitaan, jonka seurauksena työntekijälle on aiheutunut vahinkoa. Työnantajan tuottamusta arvioidaan ensisijaisesti työturvallisuuslainsäädännön asettamien velvoitteiden pohjalta, mutta vahingonkorvauslaki ja siitä johtuvat vahingonkorvausoikeudelliset yleiset opit voivat 38 HE 157/ Aihetta käsitellään edempänä jaksossa